經數: 一六六九

經名: 大宗地玄文本論卷第二

頁數: 六七一

上      欄

故. 如偈幷贊化故. 十者現示過去本身因緣.

所歸德處一切皆悉無非自身之攝持故. 如

偈兼通現示自本身故. 是名十種大因緣相.

如是廣大殊勝因緣. 何人所作佛菩薩作. 菩

薩菩薩當不能作. 肉凡二乘. 如偈如是十種

大因緣圓滿大士乃能具凡非境聖亦非量隨

分菩薩亦不能故

大宗地玄文本論卷第一

大宗地玄文本論卷第二

馬鳴菩薩造

眞諦三藏譯

一種金剛道路大決擇分第三

如是已說歸依德處因緣大決擇分. 次當說

一種金剛道路大決擇分. 其相云何. 偈曰

一種金剛地    總有五種位

謂漸次究竟    及圓滿等非

幷及等是位    如是五種位

諸修多羅中    具足無餘說

論曰. 一種金剛道路無□本地地中. 總有幾

位. 廣說雖無量. 略說有五種. 如是五位. 一切

總則. 一切根本. 一切中藏. 一切出生. 如偈一

種金剛地總有五種位故. 云何名爲五種本

位. 一者無超次第漸轉位. 二者無餘究竟總

持位. 三者周遍圓滿廣大位. 四者一切諸法

俱非位. 五者一切諸法俱是位. 是名爲五種

根本位. 如偈謂漸次究竟及圓滿等非幷及

中         欄

等是位故. 如是五位自家宣說龜則方說. 如

是五位直是方說非宣說量. 如偈如是五種

位諸修多羅中具足無餘說故. 位所依止本

數名字. 其相云何. 偈曰

所依止本數    總有五十一

謂虛假光明    四十種名字

不動眞金剛    十種本名字

皮大極地故    是名所依數

論曰. 五種本位所止之名字差別. 其數幾

有. 廣說雖無量. 略說有五十一種名字. 如是

五十一種根本名字. 一切天地一切父母. 一

切體性一切所依. 如偈所依止本數總有五

十一故. 云何名爲五十一數. 所謂虛假光明

分中有四十種. 眞金剛中有十種數. 此五十

中. 加大極自然陀羅尼地故. 是故成立五十

一數. 名字分中四十種數當何等相. 所謂十

種愛樂心. 十種識知心. 十種修道心. 十種必

叉多. 二者阿摩呵尸. 三者諦度毘梨耶. 四者

和羅只度. 五者奢摩陀提尸. 六者摩訶阿毘

跋致多. 七者阿羅婆訶尼. 八者婆Ｃ多阿梨

羅訶諦. 九者尸羅俱尸阿尸羅. 十者摩呵毘

呵阿僧那. 是名爲十. 云何名爲十識知心. 一

者留伽. 五者安婆娑. 六者毘跋致. 七者阿毘

跋致. 八者必叉伽. 九者必阿羅. 十者留山迦.

是名爲十. 云何名爲十修道心. 一者度伽呵.

二者度安爾. 三者度只羅. 四者度和差. 五者

度利他. 六者度生婆諦. 七者度沙必. 八者度

下       欄

阿訶. 九者度佛阿. 十者度叉一婆. 是名爲十.

云何名爲十不退心. 一者羅諦流沙. 二者羅

曇沙. 三者必自伽. 四者法必他. 五者佛度陀.

六者羅叉必七者師羅文伽. 八者婆訶諦. 九

者婆羅提弗陀. 十者達摩邊伽. 是名爲十. 如

偈謂虛假光明四十種名字故. 云何爲十眞

金剛心. 一者鳩摩羅伽. 二者須何伽一婆.

三者須那迦. 四者須陀洹. 五者斯陀含. 六者

阿那含. 七者阿羅漢. 八者阿尼羅漢. 九者阿

那訶訶. 十者阿訶羅弗. 是名爲十. 如偈不動

眞金剛十種本名字故. 此五十中. 更復加婆

伽婆佛陀應審觀察. 是名五十一種名字. 如

偈及大極地故是名所依數故. 如是五十一

種心中. 彼無超次第漸轉位. 安立屬當其相

云何. 偈曰

五十一位中    如次無超轉

一中具一切    名爲漸轉位

論曰. 唯一行者. 五十一種別相位中□向趣

入. 如其次第無超過法. 所以者何. 此門位量

法如是故. 如偈五十一位中如次無超轉故.

如是行者. 以何行相而漸漸轉. 謂具具轉故.

云何名爲具具轉相. 謂一信心位中具餘五十

心而轉. 乃至一大極地地中具餘五十心而

轉故. 若爾一物耶異物耶. 實是異物而一物

故. 所以者何. 一信心中具一切位. 非餘位故

而一信中具一切位. 同餘餘位中具一切位

故. 以何義故. 一信心中具諸餘位. 更須漸轉.

具一中具而不能具多中具故. 是故須轉. 今

此門中五十一中. 一切具具皆悉足. 方名

經數: 一六六九

經名: 大宗地玄文本論卷第三

頁數: 六七二

上     欄

漸轉位故. 如偈一中具一切名爲漸轉位故.

摩訶衍金剛種子修多羅中. 作如是說. 金剛

道路足行行者. 以二大事而決定轉. 云何名

爲二決定轉. 一者遍度通達轉. 二者具具增

長轉. 是名爲二. 言遍度通達轉者. 通遍經

過五十一種大道路故. 言具具增長轉者. 一

一位中攝諸位故. 乃至廣說故. 如是已說無

超次第漸轉門. 次當說無餘究竟總持門. 其

相云何. 偈曰

五十一位中    隨其先得入

攝一切一切    名無餘究竟

論曰. 有五十一別相位中. 或有行者以信趣

入. 或有行者以眞金地而趣入. 或有行者以

大極地而趣入. 如是等諸行者. 隨其先得入

位之量. 盡攝一切一切位地. 究竟無餘. 亦無

移轉亦無出入. 一一白白. 是故說言總持門

位. 如偈五十一位中隨其先得入攝一切一

切名無餘究竟故. 難入未曾有會修多羅中.

作如是說

□向則信心    信心則佛地

佛地則十地    究竟有何次

乃至廣說故. 如是已說無餘究竟總持門. 次

當說周遍圓滿廣大門. 其相云何. 偈曰

五十一種位    無前後一時

俱轉俱行故    名周遍圓滿

論曰. 五十一位無有前後一時俱. 轉一時俱

行無有所餘. 亦五十一別相位中. 所有無量

無邊諸位. 無有前後一時俱轉. 一時俱行無

有所餘. 是故說言圓滿位焉. 如偈五十一種

中         欄

位無前後一時俱轉俱行故名周遍圓滿故.

法界法輪無盡中藏修多羅中. 作如是說. 爾

時文殊師利聞世尊所說卽從坐起. 合掌頂

禮前白佛言. 世尊. 云何名爲橫轉無向修

道人者. 如宜世尊爲諸大衆. 宣說開示如是

大事. 於是世尊卽告文殊師利言. 一種無二

一道一區. 大地行者一切行道. 無前無後一

時發起. 一時同轉一時住持. 一時證入. 一時

安立. 是名橫轉無向道人. 乃至廣說故. 如是

已說周遍滿廣大門. 次當說一切諸法俱

非門. 其相云何. 偈曰

諸無量無邊    一切種種位

皆悉非建立    名俱非位地

論曰. 今此偈中爲明何義. 爲欲現示此俱非

門非因非果非位非地非有非無非名非義非

事非理非壞非常非生非滅一切一切皆悉非

故. 如偈諸無量無邊一切種種位皆悉非建

立名俱非位地故. 若爾以何義故建立位名.

以其非義立爲位故. 大明修多羅中. 作如是

說. 無位位第一位. 乃至廣說故. 如是已說一

切諸法俱非門. 次當說一切諸法俱是門. 其

相云何. 偈曰

一切種種法    無非金剛身

以一身義故    名爲俱是門

論曰. 無量無邊一切位法. 一切皆悉是金剛

身. 等無差別唯依一身. 是故說言俱是門焉.

所以者何. 今此門中. 無一一法而非金剛眞

實身故. 如偈一切種種法無非金剛身以一

身義故名爲俱是門故. 種金大地修多羅中.

下       欄

作如是說. 無病道人唯見積影. 不見散身故

金剛實輪山王大決擇分第四

如是已說一種金剛道路大決擇分. 次當說

金剛寶輪山王大決擇分. 其相云何. 偈曰

漸是盡滿非    一時及前後

與俱幷俱非    一異時處轉

論曰. 今此偈中爲明何義. 爲欲現示一身. 金

剛大力寶輪山王體中次第漸轉諸法等是無

餘究竟周遍圓滿俱非絶離. 此五種位. 一時

轉前後轉. 俱有轉俱非轉. 亦一時轉亦異時

轉. 亦一處轉亦異處轉. 具足具足自在自在

無所障□故. 大嚴盡地虛空法界修多羅中.

作如是說. 復次龍明. 汝前所問. 云何名爲金

剛本身廣大地地無障無□□沙功德品者.

殊勝極妙不可思議不可思議. 五種金剛道

路足行地地. 無盡中藏之根本自性. 出生增

大宗地玄文本論卷第二

大宗地玄文本論卷第三

馬鳴菩薩造

眞諦三藏譯

金輪山王道路大決擇分第五

如是已說金剛寶輪山王大決擇分. 次當說

金輪山王道路大決擇分. 其相云何. 偈曰

山王道路中    總有十五位

體五種位中    各有三用故

經數: 一六六九

經名: 大宗地玄文本論卷第三

頁數: 六七三

上      欄

論曰. 此金輪山王道路中. 建立幾位爲道路

量. 廣說雖無量. 略說有十五種位. 以如是位

爲道路分. 如偈山王道路中總有十五位故.

以何因緣. 分明了知此道路中有十五種根

本之位. 謂彼金剛大力寶輪山王體五種位

中. 皆悉各各有三種自在作用故. 以此義故.

成立十五差別名數. 如偈體五種位中各有

三用故. 故方修多羅中. 作如是說. 一區王民

行地地中. 唯有十五種體分業數位無所餘

位. 乃至廣說故. 然明神妙理神多羅中. 作如

是說. 有二十五種差別位者. 取王家轉非取

作轉故. 造作轉攝一五種位. 名字形相當如

何耶. 偈曰

明了及遠數    相續幷三合

遍動遍不動    字等兼廣大

遍到不遍到    融立與俱離

是名十五名    如次應觀察

論曰. 就次第漸轉體中. 則有三種用. 云何爲

三. 一者分明了達審地作用. 不亂次第建立

位地. 行道分明名義俱了故. 如偈明了故. 二

者□行遠修無數作用. 經無量劫過此諸位.

修集功德無窮盡故. 如偈及遠數故. 三者無

斷無絶□轉作用. 刹那刹那中間中間. 常□

不息自然轉故. 如偈相續故. 是名爲三. 一者能

詮能了一合作用. 善巧言說無□覺慧. 其數

無量一金剛故. 二者所詮所證一合作用. 甚

深極義勝妙玄理. 唯是一區唯是一身. 無二

岐故. 三者隨應有名一合作用. 隨其所應一

中        欄

切有名一切皆悉一金身故是名爲三. 如偈幷

三合故. 就無餘究竟體中. 亦有三種用. 云何

爲三. 一者周遍圓滿動轉作用. 第一時中依

一位中. 通攝一切而究竟轉故. 如偈遍動故.

二者周遍圓滿不動作用. 如是轉者所餘一

切無量位中. 不移不轉常決定故. 如偈遍不

動故. 三者名句文字無別作用. 隨其先唱與

餘一故. 如偈字等故. 是名爲三. 就周遍圓滿

體中. 亦有三種用. 云何爲三. 一者無量無邊

廣大作用. 其法自體出現業相. 盡極廣大無

分界故. 如偈廣大故. 二者無□通達遍到作

用. 一時建立一切位故. 如偈遍到故. 三者極

極無數不遍作用. 遍通經過而唯有一邊故.

如偈不遍到故. 是名爲三. 就俱非絶離體中.

亦有三種用. 云何爲三. 一者消融無所建立

作用. 一切諸法皆悉遣除無所許故. 如偈融

故. 二者建立諸法悉持作用. 一切諸法以俱

非義是理成故. 如偈立故. 三者消融建立俱

絶作用. 究竟絶道廣建立故. 如偈與俱離故.

是名爲三. 是爲十五種位名字焉. 此道路位.

大利根者乃能通達. 鈍根衆生決定難了. 如

偈是名十五名. 如次應觀察故. 如是諸位. 亦

一時出興亦異時出興. 亦俱時出興. 亦一處

轉. 亦異處轉. 亦俱處轉. 亦不出興亦不移轉.

亦唯一種亦是多種. 於矛本法有作功用有

作方便. 自然自在建立造作. 應審觀察

獨一山王摩訶山王大決擇分第六

如是已說金輪山王道路大決擇分. 次當說

獨一山王摩訶山王大決擇分. 其相云何. 偈

下        欄

曰

摩訶山王中    總有千二百

七十五種位    謂五十一種

大根本位中    皆一一各各

漸轉等五位    具足安立故

論曰  此獨一山王摩訶山王體中. 建立幾位

以爲體分. 廣說雖無量. 略說其要. 唯有一千

二百七十五種決定位故. 如偈摩訶山王中

總有千二百七十五種位故. 以何因緣. 山王

體中有千二百七十五位分明現知. 所謂常

□五十一種根本位中. 一一各各次第漸轉

諸法等. 是無餘究竟周遍圓滿俱非絶離五

種位具足轉故. 亦漸轉等五種位中. 各各開

示漸轉等五種別位故. 是故成立一千二百七

十五位. 如偈謂五十一種大根本位中. 皆一

一各各漸轉等五位具足安立故. 故此獨一

山王摩訶山王體中. 如是千二百七十五種

位亦一一時轉. 亦異一時轉. 亦俱一時轉. 亦

皆非轉. 亦一時一處轉. 亦一時異處轉. 亦異

時異處轉. 亦皆非轉. 自在自然無障無□. 是

故說言無盡虛空大陀陀筏羅法界本藏地地

出生無窮無極廣德大海法門藏焉. 大智莊

嚴法界性身甚深修多羅中. 作如是說. 非比

非喩難得惟說. 大海中藏大海一體. 本地地

中三品德類. 具足圓滿無所闕失. 云何爲三.

一者上品德類. 其位名字衆多無數. 與十方

世界微塵之數其量等故. 二者中品德類其位

名字. 與百百億三千大千世界微塵之數

其量等故. 三者下品德類其位名字. 有一千

經數: 一六六九

經名: 大宗地玄文本論卷第四

頁數: 六七四

上     欄

二百七十五位故. 是故爲三. 如是諸位一一

一一一一. 乃至無量無量無量無量無量無

量. 乃至廣說故

大宗地玄文本論卷第三

大宗地玄文本論卷第四

馬鳴菩薩造

眞諦三藏譯

大海部藏道路大決擇分第七

如是已說獨一山王摩訶山王大決擇分. 次當

說大海部藏道路大決擇分. 其相云何. 偈曰

大海部藏中    總有十種法

謂五種非空    及五種無常

論曰. 紀大海部藏道路分中. 建立幾法爲部

藏量. 所謂建立十種法體. 以爲大海部藏分

故. 摩訶衍地修多羅中. 作如是說. 俱俱海藏

履道分中. 唯有十法無有餘法. 乃至廣說故.

如偈大海部藏中總有十種法故. 以何義故

有十應知. 五種非空五種無常. 各差別故. 如

偈謂五種非空及五種無常故. 彼十種法. 其

名字相當如何耶. 偈曰

離□及有實    性火幷今光

兼深里出興    地藏大龍王

如是五種名    非空不共稱

起持變壞品    與大力無明

如是五種名    無常不共稱

各有第一一    以請氣力故

中      欄

立門實本攝    如法應觀察

論曰. 云何名爲五種非空決定住法. 一者離

□非空決定住法. 二者有實非空決定住法.

三者性火非空決定住法. 四者今光非空決

定住法. 五者深里出興決定住法. 是名爲五.

如偈離□及有實性火幷今光夫深里出興地

藏大龍王故. 如是五名. 五種非空決定住法.

不共異轉差別名字. 如偈如是五種名非空

不共稱故云何名爲五種無常虛假轉法. 一者

動起無常虛假轉法. 二者止持無常虛假轉

法. 三者易變無常虛假轉法. 四者散壞無常

虛假轉法. 五者大力無常虛假轉法. 是名爲

五. 如偈起持變壞品與大力無明故. 如是五

名. 五種無常虛假轉法. 不共異轉差別名字.

如偈如是五種名無常不共稱故. 深里大力

如是二法. 氣力立門非取實體. 應審觀察. 如

偈各有第一一以請氣力故立門實本攝如法

應觀察故. 如是已說建立名字不同門. 次當

說所詮義理差別門. 如是五種非空決定住

法. 各有幾數. 所謂各各有二種故. 云何名爲

二種離□. 一者守身離□. 二者變轉離□. 言

守身離□者. 無障□身常□決定不失壞故.

言變轉離□者. 建立萬有令自在故. 是名爲

二. 云何名爲二種有實一者守身有實. 二者

變轉有實. 言守身有實者. 常平等身常□決

定不失壞故. 言變轉有實者. 建立差別令安

住故. 是名爲二. 云何名爲二種性火. 一者守

身性火. 二者變轉性火. 言守身性火者. 明德

藏身常□決定不失壞故. 言變轉性火者塵

下       欄

累俱轉隨順成故. 是名爲二. 云何名爲二種

今光一者守身今光二者變轉今光言守身

今光者始炎炎身決定常□不失壞故. 言變

轉今光者. 隨順流轉無所□故. 是名爲二. 云

何名爲二種深里. 一者守身深里. 二者變轉

深里. 言守身深里者. 離絶中身常□決定不

失壞故. 言變轉深里者. 諸無爲中得自在故.

是名爲二. 如前所說. 五種無常業用差別各

各如何. 所謂如次出生一切無量無邊大過

患海. 皆無餘故. 住持一切無量無邊大過患

海. 皆無餘故. 變易一切無量無邊大功德海.

皆無餘故. 壞滅一切無量無邊大功德海. 皆

無餘故. 覆障非德非患中身自在. 皆無餘故.

如是五法. 自體及品各各差別. 應審觀察如

是已說所詮義理差別門. 次當說依位決定

安立門. 如前所說. 五十一種眞金剛位. 遍幾

處耶. 偈曰

如是五十一    遍於五種處

大聰明行者    能善決擇知

論曰. 如前所說. 五十一位. 遍離□等五種處

中. 無所不至無所不通. 以此義故大金剛位

有五應知. 如偈如是五十一遍於五種處故.

如是位地種根能知. 非鈍者境所以者何. 極

甚深故. 極利了故. 極□密故. 如偈大聰明行

者能善決擇知故. 亦復處二故位亦二應知.

別建立位總幾數有. 字身差別其相云何偈

曰

別建立位數    總有十種焉

經數: 一六六九

經名: 大宗地玄文本論卷第四

頁數: 六七五

上      欄

漸次及盡餘    不動與俱滅

一空一有位    智智斷智地

相値夫撥立    邊邊轉一會

具足此十位    門界量圓滿

論曰. 別建立位總有十種. 云何爲十. 一者一

向無超漸次位. 二者遍究竟盡不盡位. 三者

一切中際不動位. 四者雙立諸法俱滅位. 五

者若一空當一有位. 六者能斷所斷悉智位.

七者熏力相對相値位. 八者隨除障處立位

位. 九者眞妄得邊有無位. 十者諸法一種一

會位. 是名爲十. 如偈別建立位數總有十種

焉. 漸次及盡餘不動與俱滅. 一空一有位智

智斷智地. 相値兼撥立邊邊轉一會故. 隨有

一別建立彼總. 必當具足一切別位. 方得建

立大總位耶. 必當具別總得成故. 如偈具足

此十位門界量圓滿故. 如是十種別相之位.

遍於幾處. 遍五處故. 所謂轉攝五種處中. 各

具五十一金剛位. 經過諸位亦有十種別相

位故. 大總相位總有幾數. 遍幾處耶偈曰

總位有三種    謂上中下故

唯遍五種處    非餘位應知

論曰. 大性總地根本體位. 總有三種. 云何爲

三. 一者趣高上上轉去位. 二者自然安住中

總位有三種. 謂上中下故故如是三總隨別

有有. 唯遍轉五非所餘位. 應審觀察. 如偈唯

遍五種處非餘位應知故. 如是已說依位決

定安立門. 次當說依位法數具闕門. 如前所

說. 十種本法守轉二種. 金剛位中爲盡不盡.

中        欄

謂若守位中. 唯具德五無所餘五. 若轉位中.

十法具足無所闕失. 以此義故. 總故二門有

無亦了. 如是已說依位法數具闕門. 次當說

德患對量現宗門. 其相云何. 偈曰

起性止及今    變空壞幷實

力龍如次對    有似而取多

論曰. 治障照覆對量形相. 如其次第動起無

常. 性火住法止持無常. 今光住法易變無常.

離□住法散壞無常. 有實住法大力無常. 出

興龍王以之爲量. 如偈起性止及今變空壞

幷實力龍如次對故. 如是對量. 一向轉耶. 俱

已說德患對量現宗門. 次當說隨次別釋廣

說門. 且離□門安布形相現示云何. 主伴治

障當如何耶. 偈曰

離□身體中    有五十一位

五十一位中    有三種總相

三種總相中    有十種別相

初五十一中    一一皆各各

具足十本數    最初主後伴

次初主後伴    如次應觀察

下     欄

故. 言伴主者. 第二轉故. 言伴伴者. 除五本法

餘眷屬故. 言主伴者. 除其離□餘四法故. 如

偈最初主後伴次初主後伴如次應觀察故.

三種總相金剛位中. 云何安立. 謂初信心以

爲其始. 後Ｃ陀地以爲其終. 次第漸轉. 是故

建立趣高上上轉去位. 後Ｃ陀地以爲其始.

焉下下轉去位. 上下二門位位各各離邊中

道決定安立. 是故建立自然安住中中位. 以

此義故十種別相唯有上下不有中焉. 且依

上門建立十位. 形相云何. 偈曰

信五事已經    至後後位故

一事究竟故    一味中轉故

治障一滅故    治障不俱故

以智斷智故    上下相照故

本無今有故    治障自辨故

無別一轉故    如次應觀察

論曰. 依趣高上下轉去門見十別位形相如

何. 謂以五種非空住法. 對治五種虛假轉法.

如其次第無有超過. 漸漸轉故. 建立一向無

超漸次位. 如偈信五事已經至後後位故. 故

以五事治五事隨其所應一究竟故建立遍

究竟盡不盡位. 如偈一事究竟故. 故以五事

治五事. 不增不減不大不小一味平等中道

實相故. 建立一切中際不動位. 如偈一味中

轉故. 故以五事治五事. 隨障滅時其智慧體

則便滅故. 建立雙立諸法俱滅位. 如偈治障

一滅故. 故以五事治五事. 治起無障起無

治. 不能親近不能俱行不能及達故. 建立若

經數: 一六六九

經名: 大宗地玄文本論卷第四

頁數: 六七六

上    欄

一空當一有位. 如偈治障不俱故. 故以五事

治五事. 治勝氣力變一切障爲治眷屬. 亦以

勝力斷眷屬故. 建立能斷所斷悉智位. 如偈

以智斷智故. 故以五事治五事. 隨其所應上

位下位互相照達. 隨其所應斷除障故. 建立

熏力相對相値位. 如偈上下相照故. 故以五

事治五. 事隨所斷障虛妄無本. 安立位地亦

無本故. 建立隨除障處立位位. 如偈本無今

有故. 故以五事治五事. 治皆明淨障皆闇冥.

彼治斷事悉已成辨. 此障覆用悉已具足故.

建立眞妄得邊有無位. 如偈治障自辨故. 故

以五事治五事. 治障二法無二無別一味平

等一體一性一業一用故. 建立諸法一種一

會位. 如偈無別一轉故. 故如是諸位如偈釋

說. 專心觀察其理分□本趣具現. 如偈如次

應觀察故. 是名爲依離□門安立諸位總別

現示上上差別. 次依下門建立十門. 形相云

何. 偈曰

如前說十義    隨應當如如

壞得體歸空    漸次第轉故

論曰. 依向焉下下轉去門. 見十別位. 形相如

何. 謂如前斷說十種義中. 隨其所應順順如

如. 壞其得體歸空本存故. 如偈如前說十義

隨應當如如壞得體歸空故. 如是諸位爲一

時轉. 前後轉耶. 以前後轉非一時故. 如偈漸

次第轉故. 故於餘諸法如是如是. 隨隨如如

說示造作. 應審觀察其別轉相. 是本存故是

本主故. 皆悉各各如是二轉. 一時前後有二

義故. 云何爲二. 一者建立轉. 前後定故. 二者

中      欄

本性轉. 無前後故. 是名爲二. 如前所說種種

諸門. 同名異物. 住思應觀

深里出興地藏大龍王大決擇分第八

如是已說大海部藏道路大決擇分. 次當說

深里出興地藏大龍王大決擇分. 其相云何.

偈曰

地藏龍王中    總有二種義

所謂德藏義    幷及患藏義

論曰. 就深里出興地藏大龍王體中. 則有二

義. 云何爲二. 一者功德本藏義. 二者過患本

藏義. 言功德本藏義者. 此大龍王爲四非空

根本藏故. 言過患本藏義者. 此大龍王爲四

無常根本藏故. 如偈地藏龍王中總有二種

義. 所謂德藏義幷及患藏義故. 具二藏義. 地

藏龍王居住何處. 其里幾量長短大小等諸

形相. 當如何耶. 偈曰

處唵婆尸尼    里五十一量

長一千由旬    頭有婆多提

則出四種水    尾有舍伽必

則出四種風    色如□Ｃ珠

論曰. 今此偈中爲明何義. 爲欲現示擧事現

理開演本法大海故. 此大龍王居於何處. 謂

居唵婆尸尼中故. 如偈處唵婆尸尼故. 出水

入地去隔幾量. 謂從水底向地下入. 五十一

由旬之量故. 如偈里五十一量故. 彼大龍王

身長幾量. 一千由旬無增減故. 如偈長一千

由旬故. 彼大龍王於其頭上. 有淸白女名曰

婆多提. 從此女端出四種水. 云何爲四. 一者

中空水. 其出水塵. 空以爲空有以爲外. 而出

下         欄

生故. 二者方等水. 其出水塵四角量等無

差違故. 三者常熟水. 其出水塵. 於一切處

於一切時. 常□煖故. 四者耀明水. 其出水塵.

光明淸白常□今故. 是名爲四. 如偈頭有婆

多提則出四種水故. 亦復龍王於其尾末. 有

一毛Ｃ名曰舍伽. 必從此毛末. 出四種風.

云何爲四. 一者發塵風. 此風起時經多中間.

發起無量無邊塵故. 二者持塵風. 此風出時.

止住諸塵令安住故. 三者變珍風. 此風出時

經多中間. 變諸金玉作砂石故. 四者壞珍風.

此風出時經多中間. 壞滅金玉作無有故. 是

名爲四. 如偈尾有舍伽必則出四種風故. 從

龍身色譬如□Ｃ無有定色. 如偈色如□Ｃ

珠故. 處唵婆尸尼者. 喩本性王無住本處. 里

五十一量者. 喩眞金位定數量品. 長一千由

旬者. 喩本性王具千種德. 頭有婆多提者.

喩本性王於諸淨品有作方便. 則出四種水

者. 喩四非空. 尾有舍伽必者. 喩本性王於諸

染品有作業用. 則出四種風者. 喩四無常色.

如□Ｃ珠者. 喩本性王染淨不攝. 如其次第

應審思擇. 復次住處大海水底相去中間. 喩

五十一種金剛位已具. 出現至大海時. 喩雜

類趣. 息海浪時喩起善心時. 常起浪喩惡

心興時. 亦復住心應審觀察. 本行上地一味

平等妙法無邊業用具足大海寶輪妙嚴王子

修多羅中. 作如是說. 生四道法不四道攝離

絶中心. 生四輪法不四輪攝離絶中心. 而立

名字. 說大力無明者. 隨所生法建立名故. 乃

至廣說故

經數: 一六六九

經名: 大宗地玄文本論卷第五

頁數: 六七七

上      欄

大宗地玄文本論卷第四

大宗地玄文本論卷第五

馬鳴菩薩造

眞諦三藏譯

深里出興地藏大龍王道路大決擇分

第九

如是已說深里出興地藏大龍王大決擇分.

次當說深里出興地藏大龍王道路大決擇

分. 其相云何. 偈曰

龍王道路中    總有二十法

謂二本藏中    各有十法故

論曰. 就深里出興地藏大龍王道路中. 總有

二十中自在法. 所以者何. 功德過患二種藏

中各有十故. 如偈龍王道路中總有二十法.

謂二本藏中各有十法故. 故彼二十法. 名字

形相當如何耶. 偈曰

功德本藏十    常壞俱及非

自他俱幷非    無□夫一全

對利融上下    如次應觀察

如是二十法    一一皆各各

圓滿廣大故    與本存等量

論曰. 就功德本藏之體中. 則有十法. 能攝一

切無量功德. 云何爲十. 一者本體自性決定

常住不生不滅遠離流轉功德品. 二者本體

自性常□移轉是生是滅流轉俱行功德品.

中         欄

三者決定常不住常□無常一時俱轉無前後違

功德品. 四者出常無常二事不攝自體本性

離脫已行功德品. 互者十種自自攝一切法

無有所餘獨一無二一種一行功德品. 六者

無體無性從因緣起亦有亦無隨應變轉功德

品. 七者無餘究竟俱轉俱行不相捨離功德

品. 八者非自非他絶離有名住於非非自性

決定功德品. 九者於一切法隨應無□自體

自性法爾道理性造如是功德品. 十者五根

一一根五塵一一塵一切諸法亦復如是功德

品. 是名爲十. 如偈功德本藏十常壞俱及非

自他俱幷非無□兼一全故. 就過患本藏之

體中. 亦有十法. 能攝一切無量過患. 云何爲

十. 一者於一切法隨順如如如作逆事過患

品. 刺者造作諸法同一業用一作逆事過患

品. 三者治道起時無有定體違作逆事過患

品. 四者染淨諸法皆無所有無作逆事過患

品. 五者一切諸法皆總有有有作逆事過患

品. 六者隨治同量如如現前對作逆事過患

品. 七者由治道力自類增益利作逆事過患

品. 八者由治道息發起自用融作逆事過患

品. 九者待上轉者方得起用上作逆事過患

品. 十者以隱藏時方得起用下作逆事過患

品. 是名爲十. 如其次第住思止心. 專心觀察

其理故明. 如偈過患本藏十如一違無有對

利融上下如次應觀察故. 如是二十法. 與彼

本方等無差別. 是故有二十種本藏. 無相違

過. 所以者何. 其本藏中如是道理自然常有.

不從本藏長建立故. . 何故處處皆存品字. 如

下         欄

前所說二十種法. 各各有百眷屬類故. 是故

言品. 例前應了. 如偈如是二十法一一皆各

各圓滿廣大故與本存等量故. 如是已說建

立名字門. 次當說所詮義理門. 且治及障對

量差別. 當如何耶. 偈曰

如是二十法    一一皆各各

一德治諸過    諸過障一德

無有定次第    而數品類等

無失對量過    如理應觀察

如說本存法    說品類亦爾

論曰. 如前所說二十種法. 一一各各一德治

一切障. 一切障障一德. 無別對量. 如偈如是

二十法一一皆各各一德治諸過. 諸過障一

德無有定次第故. 若如是說. 今此門中對量

軌則混成雜亂. 雖無別對量而有總對量. 是

故無失. 如偈而數品類等無失對量過如理

應觀察故. 如本品爾例前應了. 如偈如說本

存法說品類亦爾故. 如是已說治障對量差

別門. 次當說安立金剛位地門. 其相云何. 偈

曰

此本法門中    亦有金剛位

依位有三門    謂上中下門

論曰. 就此本法門中. 亦有五十一金剛位. 如

上所說二十種法. 依位安立. 云何安立. 謂諸

位中皆具二十. 無有前後一時轉故. 然則此

中有三種門. 云何爲三. 一者一向上轉門. 二

者一向下轉門. 三者一向中轉門. 是名爲三.

如是三門各各一一位中具足俱轉. 不待初

後際故. 如說本法品類亦爾. 以此小門廣大

經數: 一六六九

經名: 大宗地玄文本論卷第六

頁數: 六七八

上     欄

□持. 應廣通達. 如偈此本法門中亦有金剛

位依位有三門謂上中下門故

大龍王重重廣海無盡大藏大決擇分第十

如是已說深里出興地藏大龍王道路大決

擇分. 次當說大龍王重重廣海無盡大藏大

決擇分. 其相云何. 偈曰

廣海大藏中    總有三種重

謂初中後重    初重有二十

二億十方界    量法門大海

二十種本藏    各生一萬量

各別百眷屬    各生一千故

是故數圓滿    住心應觀察

中後重倍此    應廣通達故

論曰. 就大龍王重重廣海無盡大藏之自家

中. 總有三重. 能攝諸位. 云何爲三. 一者初第

一有重. 二者中安住居重. 三者後建立轉重.

是名爲三. 就第一重中. 則有二十二億十方

世界之量種種勝妙法門大海. 此義云何. 謂

二十種本藏法中. 一一各各出生一萬法門

大海. 各各別別百眷屬中. 一一各各出生一

千法門海故. 以此義故名字圓滿義理具足.

如其次第安住其心定止其思. 聰明觀察其

數量理及所詮意現了分明. 如偈黃海大藏

中總有三種重. 謂初中後重. 初重有二十二

億十方界量法門大海二十種本藏. 各生一

萬量. 各別百眷屬各生一千故. 是故數圓滿.

住心應觀察故. 次二種重. 如其次第倍前普

布應廣通達. 如偈中後重倍此應廣通達故.

故大摩尼寶藏陀羅尼修集修多羅中作如是

中      欄

說. 龍龍地地大無盡海藏中. 有多十方之量

法門軌則品類. 最初名爲轉大法輪具足一

海無極無盡引導光明現照地地本業本用出

生增長軌則大海法門. 最後名爲有性無性

無我空理大利益廣光明亦離脫亦合轉具足

具足無邊摩訶行種地本藏法雨騰門出興上

味品類法門. 唯取一界以爲譬喩非取塵等.

乃至廣說故

大宗地玄文本論卷第五

大非地玄文本論卷第六

馬鳴菩薩造

眞諦三藏譯

無盡無窮塵塵數量道路大決擇分

第十一

如是已說大龍王重重廣海無盡大藏大決擇

分. 次當說無盡無窮塵數量道路大決擇

分. 其相云何. 偈曰

塵塵道路中    如前所說量

亦有五十一    決定金剛位

依此位立相    則有十種重

以爲道路量    二因一果等

論曰. 就此門中有幾數位. 五十一種眞金剛

位. 具足圓滿無闕失故. 如偈塵塵道路中如

前所說量亦有五十一決定金剛位故. 就此位

中. 則有十種變法門. 能攝門量. 云何爲十.

一者二因一界門. 二者一因一果門. 三者少

下         欄

因多果門. 四者因果一味門. 五者無因無果

門. 六者自然安住門. 七者因果門. 八者果因

門. 九者言說門. 十者言人門. 是名爲十. 如是

十門以爲門量. 如偈依此位立相則有十種

重以爲道路量二因一果等故. 彼第一門形

相如何偈曰

以信心爲初    如次率自類

取所餘位初    至於定心位

則取如來地    亦如其次第

不退心爲初    率同品自類

取餘位第二    至於願心位

亦取如來地    修行位爲初

如次率自類    取餘位第三

至於正心位    亦取如來地

不退位爲初    如次率自類

取餘位第四    至灌頂住位

亦取如來地    離癡行爲初

如次率自類    取餘位第五

至於無著行    亦取如來地

尊重行爲初    如次率自類

取餘位第六    至於眞實行

亦取如來地    隨順觀衆生

□向以爲初    如次率自類

取所餘四位    各數量契當

餘有如來地    以同地爲伴

莊嚴一覺海    各因及果稱

配釋廣觀察    其理當分明

論曰. 今此門中爲明何義. 爲欲現示五十一

位皆爲同量. 以二種因感得一果. 廣三寶海

經數: 一六六九

經名: 大宗地玄文本論卷第六

頁數: 六七九

上      欄

無窮盡故. 此義云何. 所謂信心及發心地之

二種因. 同一行相不相捨離. 俱行合轉住一

所作. 起無量具生無邊德. 具足莊嚴一大覺

海. [&FFFF]#生長因. 名爲最上第一出生增長決定

眞實本藏原母遠離繫縛莊嚴無勝地種子海

會所莊嚴. 果名爲具足眞金剛. 圓滿大慈悲

法身虛空等無差別最初地地無上極海一盡

大覺無二山王. 次念心地歡喜行地之二種

法. 能長養因. 具足莊嚴一大覺海. 因名爲安

樂常明決定增長無苦無妄自然照達一切法

性無所障□種子海會. 果名爲常樂總明大

虛空界甚深□了無二山王. 次精進心地救

護一切衆生□向地之二種法. 能長養因. 具

足莊嚴一大覺海. 因名爲發起殊勝大悲光

水遠離懈怠常度常行本地自性具足通達種

子海會. 果名爲慈悲光明常□達慧無二山

王. 次慧心地逆流歡喜地之二種法. 能長養

因. 具足莊嚴一大覺海. 因名爲大眞金剛日

月光明自性離苦除斷闇品種子海會. 果名

爲極極重地無上一體自然窮了無二山王.

次定心地大極地地之二種法. 能長養因. 具

足莊嚴一大覺海. 因名爲醍定安寂遠離散

亂照曜無窮水火火種子海會. 果名爲寂

圓滿地明圓滿地具足德藏無二山王. 如是

諸佛皆悉各各作三大事. 云何爲三. 一者興

化. 二者說法. 三者勝進. 言興化者. 出興一十

方世界之塵量變化身故. 言說法者. 宣說一

十方世界之塵量發心信地法門海故. 言勝

進者. 向上上位如次入故. 是名爲三. 就變化

中        欄

中亦皆各個有此三事. 應廣通達. 如是如是

隨隨如如. 後後諸位例前應知. 如偈以信心

爲初如次率自類取所餘位初至於定心位則

取如來地故. 如是已說二因一果門. 次當說

一因一果門. 其相云何何. 偈曰

五十一種位    各不待他力

獨住自家中    感得一果故

因及果名字    如其次第加

種子大覺故    配釋應了知

次第同前說    增減不同耳

論曰. 今此偈中爲明何義. 爲欲現示因果二

法數量契當莊嚴覺道. 三寶之海轉廣大故.

如偈五十一種位各不待他力獨住自家中感

得一果故. 故因及果稱於本名字. 加種子大

覺之稱故. 如偈因及果名字如其次第加種

子大覺故配釋應了知故. 次第轉相與前所

說等無差別. 唯增數量減數量別各不同耳.

如偈次第同前說增減不同耳. 故如是諸佛

皆悉各各作三大事. 名同前說義有不同. 言

興化者. 出興十十方世界之塵量變化身故.

言說法者. 宣說十十方世界之塵量各各因

位法門海故. 言勝進者. 向上上位如次入故

就變化身中. 亦有此三事. 應廣通達. 如是已

說一因一果門. 次當說少因多果門. 其相云

何. 偈曰

五十一位中    一一皆各各

感五十果位    名少因多果

論曰. 今此門中爲明何義. 爲欲現示唯一種

因感五十果. 無□自在無所闕失. 三寶之海

下        欄

轉廣大故. 如偈五十一位中一一皆各各感五

十果位名少因多果故. 如是諸佛皆悉各各

作三大事. 名如前說義有不同. 言興化者. 出

興百千方世界之塵量變化身故. 言說法者.

宣說百十方世界之塵量各各因位法門海

故. 言勝進者. 向上上位如次入故. 就變化中

有此三事. 應廣通達. 如是已說少因多果門.

次當說因果一味門. 其相云何. 偈曰

五十一位中    一一皆各各

有五百果海    五百果海中

一一皆各各    有五百因海

如是平等故    名因果一味

論曰. 今此門中爲明何義. 爲欲現示因果二

法數量契當有增減. 三寶之海轉廣大故.

如偈五十一位中一一皆各各有五百果海.

五百果海中一一皆各各有五百因海. 如是

平等故名因果一味故. 如是諸佛所作三事.

亦復同前唯義異耳. 所謂千故. 變化身相亦

復如是. 如是已說因果一味門. 次當說無因

無果門. 其相云何. 偈曰

五十一位法    非因亦非果

生千因果法    名無因無果

論曰. 今此門中爲明何義. 爲欲現示五十一

位因而不有果. 因出生千因之大海果而不

有因. 果出生千. 果之大海. 三寶之海轉廣

大故. 如偈五十一位法非因亦非果生千因

果法名無因無果故. 如是諸佛所作三事. 亦

復同前唯義異耳. 所謂萬故. 如是已說無因

無果門. 次當說自然安住門. 其相云何. 偈

經數: 一六六九

經名: 大宗地玄文本論卷第七

頁數: 六八○

上      欄

曰

五十一位中    一一皆各各

經無量劫轉    不出自家故

論曰. 今此門中爲明何義. 爲欲現示位位皆

各經無量劫以修行成道等事轉無其分際.

三寶之海轉廣大故如偈五十一位中一一皆

各各經無量劫轉不出自家故. 故如是諸佛

所作三事. 亦復同前唯義異耳. 所謂億故. 如

是已說自然安住門. 次當說因果門. 其相云

何. 偈曰

生五十一位    生五十一位

所生無盡故    名爲因果門

論曰. 今此門中爲明何義. 爲欲現示能生能

生無有窮盡. 所生所生無有窮盡. 三寶之海

轉廣大故. 如偈生五十一位生五十一位所

生無盡故名爲因果門故. 如是諸佛所作三

事. 亦復同前唯義異耳. 謂十億故. 如是已說

因果門. 次當說果因門. 其相云何. 偈曰

此義例前了    無別意趣耳

唯有數量增    住心應觀察

論曰. 今此門中爲明何義. 爲欲現示五十一

位亦因亦果各生無盡無盡因果大海法門.

三寶之海轉廣大故. 如偈唯有數量增故. 如

是諸佛所作三事. 亦復同前唯義異耳. 謂百

億故. 如是已說果因門. 次當說言說門. 其相

云何. 偈曰

一切三寶海    皆悉起言說

無有窮盡故    名爲言說門

論曰. 今此門中爲明何義. 爲欲現示一切三

中       欄

寶皆悉各各宣說無盡僧海無盡法海無盡覺

海. 三寶之海轉廣大故. 如偈一切三寶海皆

悉起言說無有窮盡故名爲言說門故  如是

諸三寶所作三事. 亦復同前唯義異耳. 謂千

億故. 如是已說言說門. 次當說言人門. 其相

云何. 偈曰

一切三寶說    如說量作人

無有窮盡故    名爲言人門

論曰. 今此偈中爲明何義. 爲欲現示如前所

說諸三寶說如所說量. 造作行者無有窮盡.

三寶之海轉廣大故. 如偈一切三寶說如說

量作人無有窮盡故名爲言人門故. 如是諸

人. 成道已訖所作三事. 亦復同前唯義異耳.

謂萬億故. 大明總持具足心地修多羅中. 作

如是說. 譬喩十方無際無本無始無終道行

足履地地法藏中. 有十種殊勝轉轉增長倍

倍具足圓滿廣大法門海會. 乃至廣說故

不可思議不可稱量俱俱微塵本大山王

大決擇分第十二

如是已說無盡無窮塵塵數量道路大決擇

分. 次當說不可思議不可稱量俱俱微塵本

大山王大決擇分. 其相云何. 偈曰

不思議海中    則有三種法

謂三重倍故    配釋應了知

論曰. 就不可思議本大山王體性中. 則有三

種. 云何爲三. 一者法寶數量倍. 二者僧寶數

量倍. 三者佛寶數量倍. 是名爲三. 增幾數量

作倍義耶. 謂增益億十方世界之微塵數

量三寶海故. 如其次第. 依道路十增一種倍.

下       欄

應審觀察. 如偈不思議海中則有三種法. 謂

三重倍故配釋應了知故. 末末三倍依本家

說. 應廣通達心地修多羅中. 作如是說. 俱塵

無上不可思議根本性海分中. 具足圓滿億

億大方三德大海. 以大方分建立大方. 乃至

廣說故

大宗地玄文本論卷第六

大宗地玄文本論卷第七

馬鳴菩薩造

眞諦三藏譯

不可思議俱俱微塵一切山王道路大決

擇分第十三

如是已說不可思議不可稱量俱俱微塵本大

山王大決擇分. 次當說不可思議俱俱微塵

一切山王道路大決擇分. 其相云何. 偈曰

微塵道路中    有十方界量

五十一本位    名與前說等

一五十一中    一一皆各各

有十方界量    障治三寶海

如一餘亦爾    配此應了知

論曰. 就俱俱微塵道路中. 則有一十方世界

之數量五十一根本位. 其名字量與前說等

無有差別. 如偈微塵道路中有十方界量五

十一本位中與前說等故. 就一五十一種位

中. 一一各各有十方世界之數量. 煩惱大海

對治大海僧寶大海法寶大海佛寶大海. 具